3.  การประกอบธุรกิจของบริษัท

    1.  ลักษณะผลิตภัณฑ์และบริการ

บริษัทเป็นผู้จัดหา พัฒนาและจัดจำหน่ายเคมีภัณฑ์ชนิดพิเศษ (Specialty Chemical)
สำหรับใช้ในอุตสาหกรรมต่าง ๆ เช่น เครื่องสำอางและผลิตภัณฑ์ดูแลสุขภาพ สี
หมึกพิมพ์และเคลือบสี อาหารและเวชภัณฑ์ พลาสติกและบรรจุภัณฑ์ เป็นต้น
โดยเคมีภัณฑ์ของบริษัทมีการนำไปใช้ที่หลากหลาย ทั้งการใช้เป็นวัตถุดิบตั้งต้น เป็นส่วนผสม ตัวกลาง
หรือนำไปแปรรูปเป็นเคมีภัณฑ์ชนิดอื่น ๆ

เคมีภัณฑ์ชนิดพิเศษของบริษัทจะถูกนำไปใช้ในกระบวนการผลิตที่มีความต้องการใช้งานเฉพาะด้านเพื่อสร้างคุณลักษณะพิเศษให้กับสินค้าที่ผลิต
จึงมีความแตกต่างจากเคมีโภคภัณฑ์ (Commodity Chemical) ทั้งในด้านราคา
ปริมาณและต้นทุนการผลิตรวมไปถึงความต้องการใช้งาน
โดยสามารถจำแนกความแตกต่างระหว่างเคมีโภคภัณฑ์และเคมีภัณฑ์ชนิดพิเศษได้ดังนี้

การเปรียบเทียบความแตกต่างระหว่างเคมีโภคภัณฑ์และเคมีภัณฑ์ชนิดพิเศษ

+------------------------+--------------------+------------------------+
| รายละเอียด              | เคมีโภคภัณฑ์          | เคมีภัณฑ์ชนิดพิเศษ          |
|                        |                    |                        |
|                        | (Commodity         | (Specialty Chemical)   |
|                        | Chemical)          |                        |
+------------------------+--------------------+------------------------+
| จำนวนผู้ผลิต              | มีจำนวนมาก          | มีจำนวนจำกัด             |
+------------------------+--------------------+------------------------+
| ลักษณะการนำไปใช้         | ใช้ในงานทั่วไป        | ใช้งา                   |
|                        |                    | นเฉพาะทางและต้องการคำแน |
|                        |                    | ะนำทางเทคนิคในการนำไปใช้ |
+------------------------+--------------------+------------------------+
| ระดับเทคโนโลยีผู้ผลิต       | เทคโนโลยีทั่วไป       | เทคโนโลยีเฉพาะของผู้ผลิต/  |
|                        |                    |                        |
|                        |                    | สิทธิบัตรของผู้ผลิต          |
+------------------------+--------------------+------------------------+
| การให้บริการทางเทคนิค     | ลูกค้ามีความเข้าใจกา   | บริการด้านเทคนิคใน        |
|                        | รใช้งานสินค้าเป็นอย่างดี | การปรับใช้กับสินค้าเฉพาะทาง |
|                        |                    | และร่วมมือกับลูก           |
|                        |                    | ค้าในการปรับปรุงคุณภาพสินค้า |
+------------------------+--------------------+------------------------+
| การกำหนดราคา           | แปร                | ขึ้นกับเทคโนโลยีแ          |
|                        | ผันตามราคาในตลาดโลก | ละนโยบายการตลาดของผู้ผลิต |
+------------------------+--------------------+------------------------+
| ลักษณะการตลาด           | แข่งขันด้านราคา       | แข่งขันด้านคุณ             |
|                        |                    | ภาพสินค้าและเทคโนโลยีผู้ผลิต |
+------------------------+--------------------+------------------------+
| การหาสินค้าทดแทน         | หาได้จากผู้ผลิตทั่วไป    | หาสินค้าทดแทนได้ยาก       |
+------------------------+--------------------+------------------------+

  กลุ่มผลิตภัณฑ์ของบริษัท

สินค้าเคมีภัณฑ์ของบริษัทสามารถแบ่งออกเป็น 2 กลุ่ม ได้แก่
เคมีภัณฑ์ชนิดของเหลวและเคมีภัณฑ์ชนิดผง โดยมีรายละเอียดของแต่ละกลุ่มผลิตภัณฑ์ดังนี้

  เคมีภัณฑ์ชนิดของเหลว

1.  แอลกอฮอล์ (Alcohol)

เคมีภัณฑ์ในกลุ่มแอลกอฮอล์ที่บริษัทจำหน่ายมีที่มาทั้งจากกระบวนการสังเคราะห์ทางปิโตรเคมี
(Petrochemical) และจากการหมักโดยใช้วัตถุดิบจากธรรมชาติ
แอลกอฮอล์ของบริษัทส่วนใหญ่ถูกนำไปใช้เป็นวัตถุดิบในอุตสาหกรรมเครื่องสำอาง เวชภัณฑ์ อาหาร
สี และหมึกพิมพ์ โดยถูกนำไปใช้เป็นวัตถุดิบและเป็นส่วนประกอบอื่น ๆ
ในการผลิตเครื่องสำอางและเวชภัณฑ์
และใช้ในการทำความสะอาดอุปกรณ์และเครื่องจักรในอุตสาหกรรมอาหาร โรงพยาบาล
รวมถึงใช้ในการทำความสะอาดชิ้นส่วนอิเล็คทรอนิคส์
ซึ่งลูกค้าในกลุ่มดังกล่าวให้ความสำคัญอย่างมากต่อคุณภาพของแอลกอฮอล์ ทั้งในเรื่องของกลิ่น
สีและสิ่งเจือปนต่าง ๆ ทั้งนี้
แอลกอฮอล์ที่ใช้ในอุตสาหกรรมดังกล่าวเป็นแอลกอฮอล์ที่มีระดับความเข้มข้นสูงหรือเป็นแอลกอฮอล์บริสุทธิ์
ซึ่งมีขั้นตอนการผลิตที่ซับซ้อนมากกว่าแอลกอฮอล์ที่ใช้ทั่วไป
และมีลักษณะการนำไปใช้ที่เฉพาะด้านมากกว่าแอลกอฮอล์ที่ใช้ในอุตสาหกรรมโดยทั่วไปหรือแอลกอฮอล์ที่ใช้เป็นเชื้อเพลิง

-   

-   

-   เอสเตอร์ (Ester)

เคมีภัณฑ์ในกลุ่มเอสเตอร์เป็นสารประกอบอนุพันธ์ของแอลกอฮอล์ที่มีคุณสมบัติระเหยได้เร็วและมีกลิ่นอ่อน
โดยเคมีภัณฑ์ในกลุ่มเอสเตอร์ที่บริษัทจำหน่ายมีปริมาณสารประกอบอินทรีย์ระเหยง่าย (Volatile
Organic Compounds หรือ VOCs) ในระดับต่ำ ซึ่ง VOCs
เป็นสารที่ก่อให้เกิดอันตรายต่อมนุษย์และมีผลกระทบต่อสิ่งแวดล้อม เช่น การลดลงของชั้นโอโซน
(Ozone Depletion) เป็นต้น นอกจากนี้
เคมีภัณฑ์ในกลุ่มเอสเตอร์ที่บริษัทเป็นผู้จำหน่ายยังถูกผลิตจากกระบวนการผลิตที่มีปริมาณการปล่อยคาร์บอนสู่ชั้นบรรยากาศในระดับต่ำ
(Low Carbon Emission) จึงจัดเป็นเคมีภัณฑ์ที่เป็นมิตรต่อสิ่งแวดล้อม (Green Chemical)
และห่วงใยต่อสุขภาพของผู้ใช้

เคมีภัณฑ์ในกลุ่มเอสเตอร์ที่บริษัทจัดจำหน่ายส่วนมากถูกนำไปใช้ในอุตสาหกรรมสี
หมึกพิมพ์และเคลือบสี เครื่องสำอาง อาหารและกลิ่นสังเคราะห์ในอาหาร
เพื่อผลิตสินค้าที่มีความปลอดภัยต่อสุขภาพของผู้บริโภคและสิ่งแวดล้อม
โดยถูกนำไปใช้เพื่อเป็นตัวเร่งการระเหยในสีชนิดแห้งเร็วและสารเคลือบสีสำหรับสีทาภายใน
หรือเป็นตัวละลายในกระบวนการผลิตและทำความสะอาดอุปกรณ์ในอุตสาหกรรมสีและหมึกพิมพ์
เครื่องสำอางและผลิตภัณฑ์ดูแลสุขภาพ

2.  ไกลคอล (Glycol)

เคมีภัณฑ์ในกลุ่มไกลคอลเป็นสารเคมีอนุพันธ์ของโพรเพนหรือโพรพิลีนซึ่งมีคุณสมบัติระเหยช้า
ซึ่งเคมีภัณฑ์ในกลุ่มไกลคอลที่บริษัทเป็นผู้จำหน่ายมีปริมาณโลหะหนักต่ำในระดับที่ไม่มีผลกระทบต่อร่างกาย
จึงสามารถนำไปใช้เป็นส่วนผสมในอุตสาหกรรมอาหารและเวชภัณฑ์ได้
นอกจากนี้ยังถูกนำไปใช้ในอุตสาหกรรมอื่น ๆ อาทิเช่น อุตสาหกรรมสีและหมึกพิมพ์และเครื่องสำอาง
โดยมีลักษณะการนำไปใช้หลากหลาย อาทิเช่น ใช้เป็นส่วนผสมในสีชนิดแห้งช้า
ใช้เป็นสารสร้างความชุ่มชื้นให้กับเครื่องสำอางและสินค้าอุปโภคต่าง ๆ
ใช้สร้างความเงามันให้กับสารเคลือบผิว
รวมถึงการใช้เป็นสารเพิ่มจุดเยือกแข็งของน้ำที่ใช้ในเครื่องยนต์

  เคมีภัณฑ์ชนิดผง

1.  สารเพิ่มคุณสมบัติ (Additive)

สารเพิ่มคุณสมบัติเป็นสารเคมีที่ถูกนำไปใช้เพื่อสร้างคุณลักษณะเฉพาะให้กับผลิตภัณฑ์ อาทิเช่น
คุณสมบัติด้านสี กลิ่น ความคงทน เป็นต้น
โดยเพิ่มคุณสมบัติที่บริษัทจัดจำหน่ายถูกนำไปใช้ในอุตสาหกรรมต่าง ๆ
โดยเฉพาะอุตสาหกรรมสีและอุตสาหกรรมพลาสติก ซึ่งสารเติมแต่งคุณสมบัติถูกนำไปผสมกับเนื้อสีและ
Master batch ของเม็ดพลาสติก เพื่อสร้างคุณลักษณะพิเศษต่าง ๆ เช่น การทำให้เนื้อสีเป็นสีขาว
การยึดเกาะพื้นผิว ความคงทนต่อแสงแดดและรังสี UV ซึ่งจำเป็นสำหรับสีทาภายนอกอาคาร เป็นต้น

2.  สารให้สี (Pigment)

ไทเทเนียมไดออกไซด์ (Titanium Dioxide หรือ TiO₂)

ไทเทเนียมไดออกไซด์เป็นสารเคมีที่สกัดมาจากแร่ธาตุธรรมชาติโดยใช้กระบวนการผลิต 2
วิธีคือกระบวนการผลิตที่ใช้ซัลเฟตเป็นตัวทำปฏิกิริยา
และกระบวนการผลิตที่ใช้คลอรีนเป็นตัวทำปฏิกิริยา
ไทเทเนียมไดออกไซด์มีลักษณะเป็นผงสีขาวละเอียดและมีคุณสมบัติทึบแสงและสามารถสะท้อนแสงได้ดี
จึงถูกนำไปใช้เป็นสารให้สี (Pigment) เพื่อสร้างเฉดสีขาวที่มีความโปร่งแสงสูง (Titanium
white) และเนื่องจากไทเทเนียมไดออกไซด์จัดเป็นสารให้สีที่มีความปลอดภัยต่อผู้บริโภค
ส่งผลให้ไทเทเนียมไดออกไซด์ถูกนำไปใช้ในสินค้าอุปโภคบริโภคอย่างแพร่หลาย ตั้งแต่
สีทาภายในและภายนอก พลาสติกและบรรจุภัณฑ์ต่าง ๆ เครื่องเคลือบเซรามิค กระดาษและหมึกพิมพ์
ไปจนถึงเครื่องสำอาง เช่น ครีมกันแดด ครีมทาผิว และอุตสาหกรรมอาหาร เป็นต้น

บริษัทเป็นตัวแทนจำหน่ายไทเทเนียมไดออกไซด์ที่ผลิตโดยบริษัท Huntsman
จากประเทศสหรัฐอเมริกา ซึ่งเป็นผู้ผลิตไทเทเนียมไดออกไซด์รายใหญ่อันดับสี่ของโลก
ภายใต้เครื่องหมายการค้า “TIOXIDE”
ซึ่งไทเทเนียมไดออกไซด์ที่บริษัทเป็นผู้จำหน่ายมีคุณสมบัติแตกต่างจากไทเทเนียมไดออกไซด์ทั่วไป
โดยอนุภาคของไทเทเนียมไดออกไซด์จะถูกเคลือบฟิล์มที่สร้างความทนทานต่ออุณหภูมิสูง
จึงทำให้สามารถนำไปใช้เป็นส่วนผสมวัตถุดิบในกระบวนการผลิตที่ต้องใช้ความร้อนสูงและสามารถรักษาคุณภาพของสีให้เป็นไปตามมาตรฐานได้
เหมาะสมกับการนำไปใช้ในอุตสาหกรรมพลาสติกและบรรจุภัณฑ์ หมึกพิมพ์ สีและเคลือบสี กระดาษ
เซรามิก ยางและเส้นใยสังเคราะห์ เป็นต้น
นอกจากนี้ไทเทเนียมไดออกไซด์ของบริษัทยังมีคุณสมบัติการกระจายตัวดี
ทำให้ได้ชิ้นงานที่ผลิตออกมามีสีสม่ำเสมอมีคุณภาพตรงตามมาตรฐานที่กำหนด

3.2 ภาวะอุตสาหกรรมและการแข่งขัน

ภาวะอุตสาหกรรมเคมีภัณฑ์

อุตสาหกรรมเคมีภัณฑ์ถูกแบ่งออกเป็น 3 ประเภท ได้แก่

1.  อุตสาหกรรมเคมีภัณฑ์ขั้นพื้นฐาน (Upstream chemical industry หรือ Basic
    chemical industry) เช่น อุตสาหกรรมปิโตรเคมีและเหมืองแร่ เป็นต้น
    ซึ่งเป็นผู้ผลิตเคมีภัณฑ์อินทรีย์และเคมีภัณฑ์อนินทรีย์เพื่อเป็นวัตถุดิบตั้งต้นให้กับอุตสาหกรรมเคมีภัณฑ์ขั้นกลางและอุตสาหกรรมเคมีภัณฑ์ขั้นปลาย

2.  อุตสาหกรรมเคมีภัณฑ์ขั้นกลาง (Intermediate chemical industry)
    ซึ่งนำวัตถุดิบที่ผลิตจากอุตสาหกรรมเคมีภัณฑ์ขั้นพื้นฐานมาผลิตเป็นเคมีภัณฑ์ชนิดต่าง ๆ อาทิเช่น
    ไวนิลคลอไรด์ เอทิลีนไกลคอล ลิเนียร์อัลคิลเบนซีนสไตรีน เป็นต้น
    เพื่อใช้ในอุตสาหกรรมเคมีภัณฑ์ขั้นปลายต่อไป

3.  อุตสาหกรรมเคมีภัณฑ์ขั้นปลาย (Downstream chemical industry)
    ได้แก่ผู้ผลิตสินค้าอุปโภคบริโภคต่าง ๆ อาทิเช่น สี หมึกพิมพ์ เครื่องสำอาง
    พลาสติกและบรรจุภัณฑ์ เป็นต้น

กลยุทธ์ทางการแข่งขันของบริษัท

บริษัทมีกลยุทธ์ในการแข่งขันเพื่อสร้างความแตกต่างในการดำเนินธุรกิจจากผู้จัดจำหน่ายเคมีภัณฑ์รายอื่น
โดยกำหนดเป็นแนวทางไว้ ดังนี้

1.  การคัดสรรเคมีภัณฑ์ที่จะจัดจำหน่ายจากผู้ผลิตเคมีภัณฑ์ที่โดดเด่น

โดยเลือกผู้ผลิตที่มีเทคโนโลยีเป็นของตัวเองและความเชี่ยวชาญในการวิจัยพัฒนาผลิตภัณฑ์
เนื่องจากเนื่องจากลักษณะของเคมีภัณฑ์ชนิดพิเศษแต่ละชนิดจะมีความแตกต่างกันในผู้ผลิตแต่ละรายไม่ว่าในแง่คุณสมบัติทางเคมี
คุณภาพของเคมีภัณฑ์หรือลักษณะเฉพาะตัวอื่น ๆ
คุณภาพของเคมีภัณฑ์ชนิดพิเศษจึงขึ้นอยู่กับความสามารถของผู้ผลิตในการพัฒนาเคมีภัณฑ์ที่มีลักษณะเฉพาะตัว
บริษัทจึงจำเป็นต้องได้รับข้อมูลและการสนับสนุนทางด้านเทคนิคจากฝ่ายวิจัยของผู้ผลิต
เพื่อให้สามารถให้คำปรึกษาแก่ลูกค้าในการเลือกใช้เคมีภัณฑ์ชนิดพิเศษ
ซึ่งจะช่วยให้สามารถนำเคมีภัณฑ์ชนิดพิเศษไปใช้ในการผลิตได้อย่างมีประสิทธิภาพสูงสุด
และช่วยลดต้นทุนการผลิตของลูกค้าได้

2.  การจัดหาเคมีภัณฑ์ที่ตอบสนองความต้องการของลูกค้า

กลยุทธ์ในการสร้างความพึงพอใจให้แก่ลูกค้านอกจากการจัดหาเคมีภัณฑ์ชนิดพิเศษที่มีคุณสมบัติและราคาที่สอดคล้องกับความต้องการใช้งานของลูกค้าแล้ว
บริษัทยังดูแลลูกค้าอย่างใกล้ชิดโดยให้ความช่วยเหลือทางด้านเทคนิคแก่ลูกค้า
เริ่มจากการสอบถามปัญหาในการใช้งานกับผู้ผลิตรายเดิม ให้ความรู้
และนำเสนอแนวทางการแก้ไขปัญหาทั้งด้านต้นทุนการผลิต
เพื่อปรับปรุงเพิ่มประสิทธิภาพขบวนการผลิตให้ดียิ่งขึ้น
พัฒนาเคมีภัณฑ์โดยใช้สูตรการผลิตที่บริษัทพัฒนาขึ้นเองเพื่อปรับเข้ากับการใช้งานจริงของลูกค้า
ทั้งในแง่คุณสมบัติทางเคมีและต้นทุนการผลิต
มีส่วนร่วมถึงการเข้าไปร่วมวิจัยการผลิตสินค้าที่ใช้เคมีภัณฑ์ชนิดพิเศษของบริษัท
ตลอดจนการบริการหลังการขายยังครอบคลุมถึงการทดสอบสินค้าที่จำหน่ายและให้คำแนะนำวิธีการใช้งานที่ถูกต้อง
เพื่อสร้างความมั่นใจในฐานะผู้ผลิตคุณภาพอันดับต้น ๆของลูกค้า

3.  การมุ่งเน้นพัฒนาธุรกิจในตลาดเคมีภัณฑ์ชนิดพิเศษ

บริษัทมุ่งเน้นการพัฒนาธุรกิจในกลุ่มเคมีภัณฑ์ชนิดพิเศษซึ่งเป็น Niche market
ของตลาดเคมีภัณฑ์สำหรับอุตสาหกรรม เป็นการต่อยอดจากเคมีภัณฑ์ที่ลูกค้าใช้อยู่เดิม
ปรับปรุงส่วนผสมคิดค้นเป็นนวัตกรรมในการผลิตสินค้าหรือแนวทางการให้บริการที่เหมาะสม
สร้างความแตกต่างจากผู้ผลิตสินค้ารายอื่น ทั้งในแง่ลักษณะเฉพาะของสินค้าและการลดต้นทุนการผลิต
ปัจจุบันบริษัทมีลูกค้าที่ใช้เคมีภัณฑ์ชนิดพิเศษในการสร้างลักษณะเฉพาะให้กับสินค้าในหลายอุตสาหกรรม
อาทิเช่น เครื่องสำอางซึ่งต้องการการจัดส่งสินค้าในปริมาณน้อยแต่มีหลายหลายประเภท
ระดับความเข้มข้นและเกรดต่าง ๆ กัน ต้องการการจัดส่งสินค้าที่มีความถี่สูง
อุตสาหกรรมสีที่เน้นจุดเด่นเลือกสรรสารเติมแต่งด้านสิ่งแวดล้อมและสุขภาพของผู้ใช้งาน
พลาสติกและบรรจุภัณฑ์ที่ต้องการส่วนผสมที่ให้สีสันสวยงามสดใส เป็นต้น

4.  การลงทุนในเครื่องจักรและอุปกรณ์เพื่อเพิ่มศักยภาพการให้บริการ

บริษัทได้ติดตั้งเครื่องจักรและอุปกรณ์ในการพัฒนาปรับปรุงคุณภาพสินค้า
เพื่อให้ได้สินค้าที่มีคุณภาพและคุณสมบัติตรงตามความต้องการของลูกค้า
และได้ก่อสร้างคลังสินค้าแห่งใหม่เพิ่มพื้นที่ในการจัดเก็บพร้อมติดตั้งถังเหล็กบรรจุขนาดใหญ่และอุปกรณ์ลำเลียงต่าง
ๆ เพื่อความสะดวกรวดเร็วในการแบ่งบรรจุ และขนย้าย
เพิ่มอุปกรณ์ในการจัดส่งที่ได้มาตรฐานด้านความปลอดภัยและการตรวจสอบคุณภาพสินค้า นอกจากนี้
บริษัทได้ลงทุนถัง Anti Static IBC เพิ่มเติมรวมเป็นจำนวน 800 ถัง
เพื่อให้บริการลูกค้าได้ในรัศมีบริการที่กว้างยิ่งขึ้น

5.  สร้างความสัมพันธ์ระยะยาวกับลูกค้า

บริษัทให้ความสำคัญกับการสร้างความสัมพันธ์ระยะยาวกับลูกค้า
โดยการให้บริการคำปรึกษาทางด้านเทคนิคแก่ลูกค้าและการดูแลลูกค้าอย่างใกล้ชิด
โดยฝ่ายการตลาดของบริษัทซึ่งเป็นผู้มีความเชี่ยวชาญทางด้านเคมี
เป็นผู้ทำหน้าที่ติดต่อกับลูกค้าเพื่อให้ทราบถึงความต้องการของลูกค้าและให้คำแนะนำด้านเคมีภัณฑ์ชนิดพิเศษที่ตรงกับความต้องการ
นอกจากนี้บริษัทยังร่วมมือกับลูกค้าให้คำแนะนำในการวิจัยพัฒนาสินค้าที่ใช้เคมีภัณฑ์ชนิดพิเศษ

6.  เพิ่มช่องทางการจำหน่ายสินค้าในตลาดภูมิภาคและต่างประเทศ

นอกจากการขยายตลาดในประเทศแล้ว
บริษัทได้วางแผนขยายการประกอบธุรกิจไปยังประเทศในภูมิภาคใกล้เคียงโดยร่วมมือกันกับบริษัทคู่ค้าในท้องถิ่นและตัวแทนผู้ผลิตเคมีภัณฑ์ชนิดพิเศษ
โดยที่ผ่านมาบริษัทได้มีการแลกเปลี่ยนข้อมูลสินค้าและการตลาดในประเทศและภูมิภาคใกล้เคียงกับบริษัทคู่ค้า
และเริ่มต้นส่งออกสินค้าเคมีภัณฑ์บริษัทมีความเชี่ยวชาญและมีการเติบโตของส่วนแบ่งทางการตลาดอย่างต่อเนื่อง
หากสินค้าดังกล่าวได้รับการตอบรับที่ดีจึงจะพัฒนารูปแบบเป็นการร่วมลงทุนจัดตั้งเป็นศูนย์จัดจำหน่ายที่ประเทศในภูมิภาคใกล้เคียงต่อไป

ลูกค้ากลุ่มเป้าหมายและช่องทางการจัดจำหน่าย

ลูกค้ากลุ่มเป้าหมายหลักของบริษัท

ฐานลูกค้าบริษัทได้แก่ผู้ผลิตในกลุ่มอุตสาหกรรมเคมีภัณฑ์ปลายน้ำที่มีการใช้เคมีภัณฑ์ในการผลิต
โดยจำแนกกลุ่มลูกค้าออกเป็น

1.  อุตสาหกรรมเครื่องสำอางและผลิตภัณฑ์ดูแลสุขภาพ

2.  อุตสาหกรรมสี หมึกพิมพ์และเคลือบสี

3.  อุตสาหกรรมอาหารและเวชภัณฑ์

4.  อุตสาหกรรมพลาสติกและบรรจุภัณฑ์

กลุ่มลูกค้าหลักของบริษัทอยู่ในกลุ่มอุตสาหกรรมเครื่องสำอางและผลิตภัณฑ์ดูแลสุขภาพ
โดยมีสัดส่วนรายได้รวมกันประมาณร้อยละ 40-50 ของรายได้จากการขาย รองลงมา คือ
อุตสาหกรรมสี หมึกพิมพ์และเคลือบสี และอุตสาหกรรมอาหารและเวชภัณฑ์
โดยมีสัดส่วนรายได้ของบริษัทจำแนกตามกลุ่มอุตสาหกรรมที่เป็นลูกค้าบริษัทในช่วงปี 2552 – ปี
2554 ตามสัดส่วนรายได้จากการขายดังต่อไปนี้

สัดส่วนรายได้ของบริษัทแยกตามอุตสาหกรรม

[]

ปัจจุบันบริษัทมีจำนวนลูกค้ามากกว่า 300 ราย
และมีลูกค้าหนึ่งรายที่มียอดขายในสัดส่วนเกินกว่าร้อยละ 10 ของรายได้จากการขายในปี 2553
โดยลูกค้า 10 รายแรกของบริษัทมียอดขายคิดเป็นสัดส่วนประมาณร้อยละ 45-50
ของรายได้จากการขายรวมของบริษัท ทั้งนี้ในปี 2552 – ปี 2554
บริษัทไม่มีการพึ่งพิงลูกค้ารายใดรายหนึ่งมากกว่าร้อยละ 30 ของรายได้รวม

ช่องทางการจัดจำหน่าย

บริษัทจัดจำหน่ายสินค้าผ่าน 2 ช่องทาง คือ

1.  การจำหน่ายให้แก่ลูกค้า (End-User) โดยตรง

พนักงานฝ่ายการตลาดของบริษัทจะเป็นผู้ติดต่อกับลูกค้าในอุตสาหกรรมต่าง ๆ โดยตรง
และเพื่อให้สามารถติดต่อให้บริการลูกค้าได้อย่างทั่วถึงและมีประสิทธิภาพ
บริษัทจึงได้แบ่งการบริหารการตลาดตามลักษณะของสินค้า
โดยแบ่งเป็นฝ่ายการตลาดสำหรับสินค้ากลุ่มเคมีภัณฑ์ชนิดของเหลว
ซึ่งสินค้าส่วนมากเป็นสารละลายชนิดพิเศษที่ใช้ในอุตสาหกรรมต่าง ๆ
และฝ่ายการตลาดสำหรับสินค้ากลุ่มเคมีภัณฑ์ชนิดผง
ซึ่งสินค้าส่วนมากเป็นจำพวกสารให้สีและสารเพิ่มคุณสมบัติ เนื่องจากลักษณะของเคมีภัณฑ์ชนิดพิเศษนั้น
ผู้ซื้อมีความต้องการคำแนะนำด้านเทคนิคและลักษณะทางกายภาพของเคมีภัณฑ์จากผู้ขายค่อนข้างมาก
พนักงานขายของบริษัทจึงเป็นผู้มีความรู้ความเชี่ยวชาญทางด้านเคมี
เพื่อให้สามารถทำความเข้าใจต่อความต้องการของลูกค้าเพื่อสามารถจัดหาและนำเสนอเคมีภัณฑ์ที่เหมาะสมกับการใช้งานได้อย่างมีประสิทธิภาพ

2.  2. การจำหน่ายให้กับผู้จัดจำหน่ายเคมีภัณฑ์รายย่อย

นอกจากการจำหน่ายให้แก่ผู้ผลิตในอุตสาหกรรมโดยตรงแล้ว
บริษัทยังจัดจำหน่ายสินค้าให้แก่ผู้จัดจำหน่ายเคมีภัณฑ์รายย่อยซึ่งสั่งซื้อสินค้าของบริษัทเพื่อไปจำหน่ายต่อแก่ผู้ผลิตต่อไป
ทั้งนี้ในปี 2553 บริษัทมีสัดส่วนรายได้จากการขายให้กับผู้จัดจำหน่ายรายย่อยประมาณร้อยละ 25
ของรายได้จากการขายทั้งหมด

1.  การจัดหาผลิตภัณฑ์และบริการ

การจัดซื้อสินค้า

สินค้าเคมีภัณฑ์ที่บริษัทจัดจำหน่ายทั้งหมดเป็นสินค้าที่ผลิตในต่างประเทศ โดยกว่าร้อยละ 80
เป็นสินค้าที่สั่งซื้อจากผู้ผลิตหรือตัวแทนจำหน่ายของผู้ผลิตเคมีภัณฑ์ในต่างประเทศ
โดยในการคัดเลือกผู้ผลิตนั้นบริษัทพิจารณาจากผู้ผลิตที่จำหน่ายสินค้าเคมีภัณฑ์ที่มีคุณลักษณะตรงตามความต้องการเป็นหลัก
เนื่องจากผู้ผลิตแต่ละรายต่างมีเทคโนโลยีการผลิตและแหล่งที่มาของวัตถุดิบแตกต่างกัน
จึงทำให้สินค้าเคมีภัณฑ์ชนิดพิเศษของผู้ผลิตแต่ละรายมีความแตกต่างกันแม้จะเป็นเคมีภัณฑ์ชนิดเดียวกัน
นอกจากนี้บริษัทยังคำนึงถึงคุณภาพ มาตรฐานและเทคโนโลยีของผู้ผลิต
โดยสั่งซื้อสินค้าจากผู้ผลิตที่มีคุณภาพเป็นที่ยอมรับและสินค้าเคมีภัณฑ์ที่สั่งซื้อจะต้องมีใบรับรองคุณภาพจากผู้ผลิตและมีเอกสารระบุรายละเอียดและคุณสมบัติของสินค้าที่ชัดเจน

บริษัทมีการวางแผนการสั่งซื้อให้สอดคล้องกับนโยบายบริหารสินค้าคงคลังเพื่อป้องกันปัญหาสินค้าขาดแคลนไม่เพียงพอต่อความต้องการ
เนื่องจากผู้ผลิตของบริษัทส่วนมากมีฐานการผลิตในยุโรป ซึ่งต้องใช้เวลาในการขนส่งสินค้าประมาณ
1 - 2 เดือน และไม่มีผู้ผลิตรายอื่นในภูมิภาคใกล้เคียงที่สามารถผลิตสินค้าทดแทนได้
ประกอบกับสินค้าเคมีภัณฑ์บางชนิดใช้วัตถุดิบจากผลผลิตทางการเกษตรซึ่งมีปัจจัยด้านฤดูการเก็บเกี่ยวผลผลิตเข้ามาเกี่ยวข้อง
บริษัทจึงต้องรักษาปริมาณสินค้าคงคลังให้อยู่ในระดับที่เหมาะสมสอดคล้องกับความต้องการของลูกค้า
เพื่อป้องกันปัญหาสินค้าไม่เพียงพอต่อการจำหน่ายและระมัดระวังมิให้เกิดปัญหาสินค้าคงคลังมากเกินไป

ปัจจุบันบริษัทจำหน่ายสินค้าเคมีภัณฑ์ชนิดพิเศษของผู้ผลิตในต่างประเทศหลายราย เช่น Nagase
Group, Mitsubishi Corporation, Shoko Co.,Ltd, INEOS Corporation, OXEA
Corporation และ Scaldis เป็นต้น และเป็นผู้จัดจำหน่ายไทเทเนียมไดออกไซด์ให้กับ
Tioxide (Malaysia) SDN BHD ซึ่งเป็นบริษัทในเครือของ Huntsman Group
ผู้ผลิตไทเทเนียมไดออกไซด์ในประเทศสหรัฐอเมริกา โดยมีสาระสำคัญของสัญญาตัวแทนจำหน่ายดังนี้

  คู่สัญญา : Tioxide (Malaysia) SDN BHD (“TMAS”)

  ระยะเวลาของสัญญา : 1 ปี (ตั้งแต่ 19 มีนาคม 2553 – 18 มีนาคม 2554)

  สาระสำคัญของสัญญา : บริษัทเป็นตัวแทนจำหน่ายสินค้าสารให้สีไทเทเนียมไดออกไซด์
  (Non-Exclusive) ชื่อทางการค้า TIOXIDE ในประเทศไทย โดย TMAS
  จะให้ความช่วยเหลือทางเทคนิค การตลาด และการสนับสนุนในด้านอื่น ๆ
  ที่จำเป็นตามความเหมาะสม
  และอบรมให้ความรู้ด้านการขนส่งและจัดการสินค้าไทเทเนียมไดออกไซด์แก่บุคลากรของบริษัท

  การต่ออายุสัญญา : เมื่อครบอายุสัญญาให้ถือเป็นการต่ออายุสัญญาออกเป็นระยะเวลา 12 เดือน
  นอกจากคู่สัญญาแต่ละฝ่ายแจ้งขอยกเลิกสัญญาเป็นลายลักษณ์อักษรอย่างน้อย 30
  วันล่วงหน้าก่อนวันหมดอายุสัญญา

ในปี 2552 – ปี 2554 บริษัทมีการสั่งซื้อสินค้าจากผู้ผลิตรายใหญ่ 10
รายแรกคิดเป็นสัดส่วนประมาณร้อยละ 85-90 ของยอดสั่งซื้อรวมในแต่ละปี
โดยมีการสั่งซื้อจากผู้ผลิตรายใหญ่ที่มีสัดส่วนเกินกว่าร้อยละ 10 จำนวน 2-3
รายโดยมีรายชื่อที่แตกต่างกันในแต่ละปี
ซึ่งบริษัทได้สั่งซื้อสินค้าจากผู้ผลิตกลุ่มดังกล่าวมาเป็นเวลานานและมีความสัมพันธ์อันดีมาโดยตลอด
ทั้งนี้ในปี 2552 – ปี 2554 บริษัทไม่มีการสั่งซื้อจากผู้ผลิตรายใดเกินกว่าร้อยละ 30
ของยอดสั่งซื้อรวมในปีนั้น อย่างไรก็ตามในปี 2554 บริษัทได้มีการสั่งซื้อสินค้าจาก Tioxide
(Malaysia) SDN BHD ซึ่งบริษัทได้ทำสัญญาตัวแทนจำหน่ายในช่วงไตรมาสแรกของปี 2554
และยังคงเป็นตัวแทนจำหน่ายจนถึงปัจจุบัน โดยมีมูลค่าการสั่งซื้อคิดเป็นมูลค่าร้อยละ 37.78
ของยอดสั่งซื้อสินค้ารวม

คลังสินค้าและการจัดส่งสินค้า

  บริษัทมีคลังสินค้าทั้งหมด 4 แห่ง ดังนี้

1.  คลังสินค้าของบริษัท ตั้งอยู่เลขที่ 219/12-15 หมู่ 6 ซอย สุขสวัสดิ์ 78
    ตำบลในคลองบางปลากด อำเภอพระสมุทรเจดีย์ จังหวัดสมุทรปราการ บนที่ดิน 1-0-20 ไร่
    เป็นอาคารจัดเก็บสินค้า 1 หลัง ขนาดพื้นที่ใช้สอยประมาณ 1,200 ตารางเมตร

2.  คลังสินค้าเช่า ตั้งอยู่เลขที่ 350-350/1-4 ซอยสุขสวัสดิ์ 64 ตำบลบางพึ่ง
    อำเภอพระประแดง จังหวัดสมุทรปราการเป็นอาคารจัดเก็บสินค้า 1 หลัง ขนาดพื้นที่ 320
    ตารางเมตร ซึ่งบริษัทเช่าคลังสินค้าดังกล่าวจากบริษัท ยูเนี่ยน ปิโตรเคมีคอล จำกัด
    (มหาชน) โดยมีอายุสัญญาเช่า 1 ปี ตั้งแต่วันที่ 1 กรกฎาคม 2553 ถึงวันที่ 30 มิถุนายน
    2554

3.  คลังสินค้าเช่า ตั้งอยู่เลขที่ 234/40 โครงการสุขสวัสดิ์ มินิแฟคตอรี่ ถนนสุขสวัสดิ์
    ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
    เป็นอาคารจัดเก็บสินค้า 1 หลัง ขนาดพื้นที่ 524 ตารางเมตร
    ซึ่งบริษัทเช่าคลังสินค้าดังกล่าวจากบุคคลภายนอก โดยมีอายุสัญญาเช่า 3 ปี ตั้งแต่วันที่ 1
    พฤษภาคม 2553 ถึงวันที่ 30 เมษายน 2556

4.  คลังสินค้าเช่า ตั้งอยู่เลขที่ 234/41 โครงการสุขสวัสดิ์ มินิแฟคตอรี่ ถนนสุขสวัสดิ์
    ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
    เป็นอาคารจัดเก็บสินค้า 1 หลัง ขนาดพื้นที่ 524 ตารางเมตร
    ซึ่งบริษัทเช่าคลังสินค้าดังกล่าวจากบุคคลภายนอก โดยมีอายุสัญญาเช่า 1 ปี ตั้งแต่วันที่ 1
    กันยายน 2553 ถึงวันที่ 31 สิงหาคม 2554

บริษัทขนส่งสินค้าจากคลังสินค้าทั้งสี่แห่งให้แก่ลูกค้าโดยผู้ประกอบการขนส่งจากภายนอก
โดยผู้ประกอบการขนส่งภายนอกจะต้องมีใบอนุญาตประกอบการขนส่งและการทำสัญญาประกันความเสียหายที่เกิดขึ้นในระหว่างการขนส่ง

การตรวจสอบคุณภาพผลิตภัณฑ์ที่จำหน่าย

บริษัทมีมาตรการในการควบคุมและตรวจสอบคุณภาพของเคมีภัณฑ์ที่จำหน่าย
เพื่อรักษาคุณภาพของเคมีภัณฑ์ให้ได้มาตรฐานตามที่สัญญาไว้กับลูกค้า
โดยเคมีภัณฑ์ที่บริษัทนำเข้าจากต่างประเทศจะถูกบรรจุมาใน 3 รูปแบบ คือ

1.  แบบถังปิด (Close Drum) ซึ่งอาจเป็นถังเหล็กหรือถังพลาสติกขนาด 200 ลิตร
    บรรจุโดยผู้ผลิตเคมีภัณฑ์โดยตรง

2.  แบบ ISO Tank สำหรับบรรจุของเหลวขนาด 20,000 ลิตร
    ซึ่งจะถูกถ่ายโอนไปบรรจุในแท็งก์ขนาดใหญ่ของบริษัทหรือแยกบรรจุในถัง Anti Static IBC
    ขนาด 1,000 ลิตร หรือถังปิดขนาด 200 ลิตร

3.  ถุงพลาสติก PE สำหรับเคมีภัณฑ์ที่มีลักษณะเป็นผง

เพื่อสร้างความมั่นใจให้กับลูกค้าว่าจะได้รับสินค้าที่มีคุณภาพตามมาตรฐานที่ลูกค้าต้องการ
เคมีภัณฑ์ที่บริษัทจำหน่ายให้กับลูกค้าทุกชนิดจะต้องมีใบรับรองผลิตภัณฑ์ หรือ Certification of
Acceptance (COA) ซึ่งออกโดยบริษัทผู้ผลิต
และจะต้องผ่านการตรวจสอบโดยฝ่ายตรวจสอบคุณภาพของบริษัท
ซึ่งจะทำการตรวจสอบคุณสมบัติทางเคมีต่าง ๆ ของสินค้า อาทิเช่น

Water Content Test เพื่อหาสัดส่วนของน้ำที่อยู่ในผลิตภัณฑ์

Density at Ambient Temperature Test ตรวจหาความหนาแน่นของผลิตภัณฑ์ในอุณหภูมิห้อง

Acidity Test ตรวจค่าความเป็นกรดของผลิตภัณฑ์

Spectro Test ตรวจวัดคุณลักษณะของผลิตภัณฑ์โดยใช้แสงที่มีคลื่นความยาวแสงแตกต่างกัน

โดยจะทำการตรวจสอบคุณภาพสินค้าก่อนนำเข้าเก็บในคลังสินค้าและสุ่มตรวจคุณภาพสินค้าในคลังสินค้าทุกเดือน
รวมทั้งการส่งตัวอย่างสินค้าให้แก่ห้องปฏิบัติการเคมีอิสระเพื่อยืนยันผลการตรวจสอบคุณภาพสินค้าในบางกรณี
นอกจากนี้บริษัทยังให้ความสำคัญกับการควบคุมมาตรฐานของภาชนะบรรจุอย่างเข้มงวด
โดยทำการตรวจสอบสภาพและความสะอาดของบรรจุภัณฑ์ก่อนจัดส่งสินค้าทุกครั้ง

1.  หน่วยงานและกฎหมายที่เกี่ยวข้อง

บริษัทจะต้องปฏิบัติตามระเบียบของกระทรวงอุตสาหกรรมในการนำเข้า จัดเก็บ
และขนส่งเคมีภัณฑ์ที่จัดเป็นวัตถุอันตรายตามที่ระบุในพระราชบัญญัติวัตถุอันตราย พ.ศ. 2535
ซึ่งได้กำหนดวัตถุอันตรายออกเป็น 4 ประเภท

  วัตถุอันตรายชนิดที่ 1 ได้แก่วัตถุอันตรายที่การผลิต การนำเข้า การส่งออก
  หรือการมีไว้ในครอบครองต้องปฏิบัติตามหลักเกณฑ์และวิธีการที่กำหนด

  วัตถุอันตรายชนิดที่ 2 ได้แก่วัตถุอันตรายที่การผลิต การนำเข้า การส่งออก
  หรือการมีไว้ในครอบครองต้องแจ้งให้พนักงานเจ้าหน้าที่ทราบก่อนและต้อง ปฏิบัติตามหลักเกณฑ์
  และวิธีการที่กำหนดด้วย

  วัตถุอันตรายชนิดที่ 3 ได้แก่วัตถุอันตรายที่การผลิต การนำเข้า การส่งออก
  หรือการมีไว้ในครอบครองต้องรับใบอนุญาต

  วัตถุอันตรายชนิดที่ 4 ได้แก่วัตถุอันตรายที่ห้ามมิให้มีการผลิต การนำเข้า การส่งออก
  หรือการมีไว้ในครอบครอง

โดยกระทรวงอุตสาหกรรมได้ประกาศบัญชีรายชื่อวัตถุอันตรายและรายชื่อหน่วยงานที่กำกับดูแลวัตถุอันตราย
ซึ่งแบ่งหน้าที่และความรับผิดชอบของหน่วยงานตามวัตถุประสงค์ของการนำวัตถุอันตรายไปใช้
โดยผู้ผลิต นำเข้า ส่งออกหรือครอบครองวัตถุอันตรายที่อยู่ในบัญชีรายชื่อวัตถุอันตราย
จะต้องปฏิบัติตามระเบียบและประกาศของหน่วยงานที่กำกับดูแล ได้แก่

1.  กรมโรงงานอุตสาหกรรม  รับผิดชอบวัตถุอันตรายที่นำไปใช้ในทางอุตสาหกรรม 

2.  กรมวิชาการเกษตร รับผิดชอบวัตถุอันตรายที่นำไปใช้ทางการเกษตร
    ยกเว้นผลิตภัณฑ์ที่ใช้ทางการประมงและการเพาะเลี้ยงสัตว์น้ำ

3.  กรมประมง รับผิดชอบวัตถุอันตรายที่นำไปใช้ทางการประมงและการเพาะเลี้ยงสัตว์น้ำ 

4.  สำนักงานคณะกรรมการอาหารและ
    รับผิดชอบวัตถุอันตรายที่นำไปใช้ในบ้านเรือนหรือ ทางสาธารณสุข 

5.  สำนักงานพลังงานปรมาณูเพื่อสันติ รับผิดชอบวัตถุอันตรายที่เกี่ยวข้องกับกัมมันตภาพรังสี

6.  กรมธุรกิจพลังงาน  รับผิดชอบวัตถุอันตรายที่เป็นก๊าซปิโตรเลียม

ในการนำเข้าสินค้าเคมีภัณฑ์จากต่างประเทศ
บริษัทจะต้องทำการตรวจสอบประเภทวัตถุอันตรายเพื่อขออนุญาตและขึ้นทะเบียนวัตถุอันตรายต่อหน่วยงานที่กำกับดูแลตามที่กำหนดในพระราชบัญญัติวัตถุอันตราย
และแจ้งต่อกรมศุลกากร โดยการคิดอัตราภาษีศุลกากรเป็นไปตามพระราชกำหนดพิกัดอัตราศุลกากร
พ.ศ. 2530

1.  ผลกระทบต่อสิ่งแวดล้อม

-ไม่มี-

2.  งานที่ยังไม่ส่งมอบ

-ไม่มี-